alexandrainst/scandi-wiki huggingface dataset:
Albumet The Song Remains the Same

The Song Remains the Same er eit konsertalbum som følgde konsertfilmen med same namn av  det engelske rockebandet Led Zeppelin. Albumet kom først ut i 1976 og vart gjeven ut på ny i 2007 med ny digital lyd.

Oversyn
Innspelinga av albumet og filmen fann stad tre kveldar i Madison Square Garden i New York under den amerikanske turneen til bandet i 1973. Alle songane vart spelt inn av Eddie Kramer med hjelp av Wally Heider Mobile Studio truck, og seinare miksa i Electric Lady Studios i New York og Trident Studios i London.

Albumet kom ut den 28. september 1976 på Swan Song Records.

Innhald

Nye utgåver

Albumlister

Salstrofé

Medverkande
Led Zeppelin
John Bonham – trommer, Perkusjon
John Paul Jones – bassgitar, klaverinstrument, Mellotron
Jimmy Page – elektrisk gitarar, korvokal, Theremin
Robert Plant – vokal

Kjelder
Denne artikkelen bygger på «The Song Remains the Same (album)» frå ,  den 27. mars 2011.  
 

Album produserte av Jimmy Page
Plateomslag av Hipgnosis
Led Zeppelin-album
Konsertalbum frå 1976
Filmmusikkalbum frå 1976
Swan Song Records-album
Album spelte inn i Madison Square Garden
Album spelte inn i Trident Studios
Album spelte inn i Electric Lady Studios
Filmen The Song Remains the Same

The Song Remains the Same  er ein konsertfilm av det engelske rockebandet Led Zeppelin. Innspelinga av filmen fann stad i løpet av tre kveldar i Madison Square Garden i New York City, under den amerikanske turneen deira i 1973. Filmen hadde premiere den 20. oktober 1976 på Cinema I i New York og på Warner West End Cinema i London to veker seinare. I saman med filmen vart det gjeve ut eit eit album med same namn. DVD-utgåva av filmen kom ut den 31. desember 1999.

Medverkande
 Jimmy Page - Gitarar, korvokal, produsent
 Robert Plant - Vokal
 John Paul Jones - Bassgitar, klaverinstrument
 John Bonham - Trommer, perkusjon

Kjelder
Denne artikkelen bygger på «The Song Remains the Same (film)» frå ,  den 27. mars 2011. 
 oppgav desse kjeldene: 
Welch, Chris (2002), Peter Grant: The Man Who Led Zeppelin, London: Omnibus Press. ISBN 0-7119-9195-2.
Lewis, Dave (2003), Led Zeppelin: Celebration II: The 'Tight But Loose' Files,  London: Omnibus Press. ISBN 1-84449-056-4.

Bakgrunnsstoff

Filmar frå 1976
Konsertfilmar
Led Zeppelin
BBC Sessions av Led Zeppelin

BBC Sessions er eit samlealbum med studio- og konsertopptak av det engelske rockebandet Led Zeppelin for BBC. Det kom ut 11. november 1997 på Atlantic Records. Det var den første utgjevinga av nytt Led Zeppelin-materiale på 15 år. Den første plata bestod av fire forskjellige innspelingar for BBC i 1969. Den andre plata inneheld det meste av konserten frå Paris Theatre i London den 1. april 1970.

Mange piratkopiplater med desse innspelingane eksisterte i årevis før den offisielle utgjevinga. Ho vart teken godt imot av tilhengjarane til Led Zeppelin, sidan det var dei første konsertopptaka av bandet som vart gjeven ut sidan The Song Remains the Same i 1976.

Innhald

Sal

Medverkande 
Led Zeppelin
 John Bonham – trommer, perkusjon, korvokal
 John Paul Jones – bassgitar, basspedalar, klaverinstrument, mandolin, korvokal
 Jimmy Page – akustisk og elektrisk gitar, korvokal
 Robert Plant – vokal, munnspel

Kjelder 
 Denne artikkelen bygger på «BBC Sessions (Led Zeppelin album)» frå ,  den 27. mars 2011. 
 oppgav desse kjeldene:

Bakgrunnsstoff 
 Ledzeppelin.com BBC Sessions 

Album produserte av Jimmy Page
BBC-innspelingar
Led Zeppelin-album
Konsertalbum frå 1997
Doble konsertalbum
How the West Was Won

How the West Was Won er eit trippelt konsertalbum av det engelske rockebandet Led Zeppelin, som kom ut på Atlantic Records den 27. mai 2003 og som DVD-Audio den 7. oktober 2003. Innspelingane vart gjort på to konsertar i 1972, L.A. Forum den 25. juni og Long Beach Arena den 27. juni 1972.

Gitarist Jimmy Page reknar denne perioden i karrieren til Led Zeppelin som det kunstnariske høgdepunktet deira, som nemnd i teksten på omslaget.

I mange år fanst desse to konsertane berre på piratkopiplater, men då berre som publikumsopptak, ikkje frå miksepulten. Fleire konsertopptak vart stolen frå Page i 1980-åra og så gjeven ut på piratkopiplater, men desse konsertane frå 1972 var første gong tilhengjarane fekk høyre skikkelege opptak av desse konsertane.

Innhald

Sallister

Medverkande
Led Zeppelin
John Bonham – trommer, Perkusjon, backing vokal, solovokal på «Bron-Yr-Aur Stomp»
John Paul Jones – bassgitar, kontrabass, basspedalar, klaverinstrument, mandolin, korvokal
Jimmy Page – akustisk og elektrisk gitar, mandolin, korvokal
Robert Plant – vokal, munnspel

Kjelder

Denne artikkelen bygger på «How the West Was Won (Led Zeppelin album)» frå ,  den 27. mars 2011. 
 oppgav desse kjeldene:

Bakgrunnsstoff
Ledzeppelin.com How the West Was Won 

Album produserte av Jimmy Page
Led Zeppelin-album
Triple konsertalbum
Konsertalbum frå 2003
Fredlausfamilien

Fredlausfamilien er ei plantefamilie eller gruppe i lyngordenen. Slektene i denne familien vart gjerne rekna til nøkleblomfamilien, men har i nokre botaniske system vore førte opp som ein eigen familie.

Slekter som finst i Noreg
Lysimachia
Trientalis
Glaux
Anagallis

Kjelder
Svensk Wikipedia.
Johannes Lid: Norsk-svensk-finsk flora. Det Norske Samlaget, 1985.

Plantefamiliar
Ericales
Trientalis

Trientalis er ei planteslekt i fredlausslekta i nøkleblomfamilien. Det finst to artar i denne slekta, som er utbreidd i store delar av den nordlege tempererte sona. I Noreg veks éin art, skogstjerne.

Norsk art 
 Skogstjerne (T. europaea)

Kjelder 
 Svensk Wikipedia.
 Tysk Wikipedia.
 Johannes Lid: Norsk-svensk-finsk flora. Det Norske Samlaget, 1985.

Planteslekter
Nøkleblomfamilien
Fredlausslekta

Fredlausslekta (Lysimachia) er ei planteslekt i nøkleblomfamilien (tidlegare i fredlausfamilien). Medlemene er fleirårige plantar med motsette eller kransstilte blad. Dei har store gule femtalsblomstrar. På verdsbasis finst 150-180 artar, dei fleste i dei nordlege tempererte og subtropiske sonene. Nokre få artar finst i Afrika, Australia og Sør-Amerika. I Noreg veks fem artar, berre tre av desse høyrer naturleg til her i landet. Fager- og krypfredlaus er forvilla.

Fleire artar blir nytta som hageplante. Dei er derfor spreidd over store delar av jorda. Somme stader blir dei sett på som ein invasive sidan dei kan lett spreie seg og konkurrere ut lokale plantar. Det er gjennom tida dyrka fram fleire kultivarar.

Nokre artar
Nokre artar med offisielle norsk namn og engelske:
Lysimachia asperulifolia, orth. var. L. asperulaefolia - roughleaf yellow loosestrife
Lysimachia atropurpurea  - Purple gooseneck loosestrife
Lysimachia ciliata L. - Nikkefredlaus - Fringed loosestrife (Nord-Amerika)
Lysimachia clethroides  - Gooseneck loosestrife 
 Lysimachia congestiflora
Lysimachia daphnoides (A.Gray) Hillebr. Lehua makanoe (Kauai på Hawaii)
Lysimachia fraseri Duby - Fraser's yellow loosestrife (søraustlege USA)
Lysimachia filifolia C.N.Forbes (Oahu og Kauai på Hawaii)
Lysimachia hillebrandii Hook.f. ex A.Gray - Kolokolo kuahiwi (Hawaii)
Lysimachia iniki
Lysimachia lydgatei
Lysimachia maxima (R.Knuth) H.St.John (Molokai på Hawaii)
Lysimachia minoricensis J.J.Rodr. (Spania)
Lysimachia nemorum L. - Skogfredlaus - Yellow pimpernel
Lysimachia nummularia L. - Krypfredlaus - Creeping Jenny, Moneywort (Europa)
Lysimachia pendens
Lysimachia punctata  - Fagerfredlaus - spotted loosestrife
Lysimachia scopulensis
Lysimachia sertulata  - Chilean melilukul
Lysimachia quadrifolia L. - Whorled loosestrife (Austlege Nord-Amerika)
Lysimachia terrestris (L.) Britton, Sterns & Poggenb. - Swamp candles (Nord-Amerika)
Lysimachia thyrsiflora - Gulldusk - tufted loosestrife
Lysimachia venosa
Lysimachia verticillaris 
Lysimachia vulgaris L. - Fredlaus - Garden loosestrife, Yellow loosestrife (Eurasia)

Bakgrunnsstoff

Lysimachus' Dog & Nisaean Horses - Informative but non-scholarly essay on Lysimachia & Lysimachus (Annotated with Sources).
Bilete av Lysimachia sertulata .
PAF - Lysimachia clethroides - Duby. Skildring ved Plants For A Future
 Lysimachia i Artsdatabanken

Kjelder
Johannes Lid: Norsk-svensk-finsk flora. Det Norske Samlaget, 1985.

Planteslekter 
Nøkleblomfamilien
Them Crooked Vultures

Them Crooked Vultures er ei supergruppe danna i Los Angeles i 2009 av John Paul Jones, tidlegare medlem i Led Zeppelin; Dave Grohl, frå Foo Fighters og tidlegare medlem av Nirvana, og Josh Homme, frå Queens Of The Stone Age og tidlegare medlem i Kyuss. Gruppa har òg nytta gitarist Alain Johannes på konsertane sine. Bandet byrja å spele inn musikk i juli 2009 og spelte den første konserten sin den 9. august 2009 i Chicago, etterfølgd av ein konsert i Europa den 19. august. Den første singelen til bandet, «New Fang» kom ut i oktober 2009, etterfølgd av debutalbumet månaden etter, som debuterte på 12. plass på Billboard 200. Gruppa vann ein Grammy Award for beste hardrock song med «New Fang» i 2011.

Medlemmar 
 Josh Homme – solovokal, sologitar 
 John Paul Jones – bass, klaverinstrument, piano, keytar, lapsteelgitar, mandolin, fiolin, korvokal
 Dave Grohl – trommer, perkusjon, korvokal
På konsertar
 Alain Johannes – rytmegitar, bass, klaverinstrument, korvokal

Diskografi 

 Them Crooked Vultures (18. november 2009)

Kjelder 

 Denne artikkelen bygger på «Them Crooked Vultures» frå ,  den 27. mars 2011. 
  oppgav desse kjeldene:

Bakgrunnsstoff 
 Offisiell heimeside
 Them Crooked Vultures på Facebook
 Them Crooked Vultures på Youtube

Musikkgrupper frå 2000-talet
Musikkgrupper frå 2010-talet
USA-amerikanske hardrockgrupper
Bluesrock-grupper
Musikkgrupper skipa i 2009
Supergrupper
Grammy-vinnarar
Them Crooked Vultures av Them Crooked Vultures

Them Crooked Vultures er debutalbumet til rockebandet Them Crooked Vultures og kom ut den 16. november 2009. Den første singelen frå albumet, «New Fang», kom ut 26. oktober 2009, etterfølgd av «Mind Eraser, No Chaser» den 3. november. Albumet debuterte på 12. plass på Billboard 200 og selde 70 000 i USA den første veka.

Albumet låg 12 veker på VG-lista og enda med 5. plass som beste plassering.

Innhald

Medverkande
Them Crooked Vultures
 Josh Homme – vokal, gitarar
 John Paul Jones – bassgitar, klaverinstrument, piano, clavinet, keytar, slidegitar, mandolin, korvokal
 Dave Grohl – trommer, perkusjon, korvokal

Kjelder
Denne artikkelen bygger på «Them Crooked Vultures (album)» frå ,  den 27. mars 2011. 
 oppgav desse kjeldene:
 

Debutalbum frå 2009
Søknadsprosessen til sommar-OL 2008

Søknadsprosessen til sommar-OL 2008 omfatta ti byar som søkte om å halde sommar-OL 2008. Beijing vann bodgjevinga etter å ha fått absolutt fleirtal etter to røystingar.

Søknadar
Fem av dei ti byane som søkte om leikane blei raskt eliminerte, då dei ikkje møtte dei strenge krava frå Den internasjonale olympiske komitéen (IOC).

Desse byane var:
  Bangkok
  Kairo
  Havana
  Kuala Lumpur
  Sevilla

Val
Beijing blei vald som vertsby 13. juli 2001, under den 112. IOC-konferansen som blei halden i Moskva. Til slutt stod Beijing, Toronto, Paris, Istanbul og Osaka igjen. Etter fyrste valrunde hadde Beijing ei monaleg leiing over dei fire andre kandidatane. Osaka fekk berre seks røyster og rauk dermed ut. I andre runde fekk Beijing 56 av 105 røyster og absolutt fleirtal, og avgjerda var teken.

Sjølv om medlemmane av IOC ikkje kunne røpe kva dei røysta, blei det spekulert i at det var den breie internasjonale støtta til Kina som førte til at Beijing vann, spesielt støtta frå utviklingsland som hadde fått hjelp av Kina til å bygge nye stadion og idrettsplassar. Storleiken til Kina, det auka fokuset deira på anti-doping, og tapet for Sydney i 2000 var også viktige faktorar for resultatet.

Sommar-OL 2008
Malt

Malt er ei matvare laga av korn som har spirt og så tørka. Som oftast bruker ein bygg til å laga malt ettersom det inneheld mykje enzym.
Vidare kan ein trekkja ut maltekstrakt der ein skil sukkeret frå kornet. Malt er rikt på sukker (mono- og disakkarid) og B-vitamin.

Ein bruker særleg malt til ølbrygging og til å laga andre alkoholdrikkar, som whisky. Det blir også brukt til å laga eddik, bakevarer, drikkar som milkshake og vørterøl, og dessertar og godteri som mämmi eller Maltesers.

Maltekstrakt

Maltekstrakt er ein søt substans som blir brukt som kosttilskot. Det var populært i første halvdel av 1800-talet som tilskot til arbeidarklasseborn i byane i Storbritannia, sidan kosten deira ofte mangla vitamin og mineral. Ungane vart gitt tran av same grunn, men den smakte så dårleg at den vart blanda ut med maltekstrakt.

Kjelder
Denne artikkelen bygger på «Malt» frå , og «Malt» frå  den 27. mars 2011.  
 

Brennevin
Matvarer
Kornprodukt
brygging
Søtingsmiddel
Hekk (fleirtyding)

Ordet hekk har fleire tydingar på norsk:
Hekk, gjerde av buskar eller mindre tre.
Hekkeløp eller metallstativa ein nyttar til dette
Hekk -  attarste delen av eit fartøy.
Hekk -  attarste delen av eit køytetøy.
Hekk på fartøy

Hekken er attarste delen av eit fartøy. Oftast er det den overhengande delen av skroget som vert kalla hekk. Ein hekk kan ha ulike utformingar. Etter det får fartøy ulik utsjånad og sjøeigenskapar.

Ulike hekktypar kan vere: Spissgatt, plattgatt, skøytehekk, kutterhekk, kryssarhekk og panserhekk.

Nemninga hekk kan og fortelje om funksjonar ombord i fartøyet, som er knytte til hekken; hekkaggregat, hekkport og hekktrålar.

Kjelder 
 Sjøfartsleksikon - en maritim håndbok. Teknologisk Forlag 1980
 Åsmund Kristiansen:Skrog i Kravellbygging i Norge. Hardanger Fartøyvernsenter og Norsk Sjøfartsmuseum 2008

Båtbygging
Skipsterminologi
Kinesiske revolusjonar

Kina har hatt fleire revolusjonar, folkelege opprør og liknande omveltingar:

Kinesiske revolusjonar
Den kinesiske revolusjonen i 1911, eller Xinhairevolusjonen, gjorde slutt på Qing-dynastiet og keisarmakta og etablerte Republikken Kina
Den andre kinesiske revolusjonen i 1913 var eit opprør mot Yuan Shikai
Nordekspedisjonen i 1925-27 blir òg kalla ein kinesisk revolusjon
Den kinesiske revolusjonen i 1949 mot slutten av den kinesiske borgarkrigen innførte kommunistisk styre i Fastlands-Kina

Opprør som ikkje førte til varige regimeendringar
Taipingopprøret (1850-1864)
Boksaropprøret (1899-1901)
Oppreisten på Himmelfredplassen i 1989

Andre omveltingar
Kulturrevolusjonen (1966-1976)

Kinesisk historie
Paul Fjermstad

Paul Andreas Olsson Fjermstad () var ein norsk lærar, gardbrukar og stortingsmann frå Strinda i Sør-Trøndelag.

Fjermstad var son til ein gardbrukar. Sjølv gjekk han Klæbu seminar, og vart seminarist i 1861. Han var lærar 1861-62 i Børsa og 1862-66 ved Trolla Bruk i Trondheim. Dei to neste åra var han lærar og kyrkjesongar i Nesset i Romsdal og attåt lærar ved ein lærarskule i bygda. 1868-71 var han lærar og kyrkjesongar i Børsa. Etter å ha forpakta kyrkjegarden i Børsa ei tid, kjøpte han i 1873 ein gard i Melhus. Denne garden selde han i 1879 og kjøpte garden Reitgjerdet i fødebygda Strinda. Han dreiv Reitgjerdet til 1898, då kjøpte han Vestre Moholt i same heradet.

Fjermstad var medlem av heradsstyret i Nesset 1867-68, i Børsa 1870-71, Melhus 1874-79, Strinda 1899-1910. Ordførar i Strinda 1899-1908. Han hadde ei rekke verv for offentlege og private institusjonar og tiltak. Mellom anna var han formann for landbruksskulen i amtet, medlem av amtsutvalet, av tilsynskommisjonen for Rotvoll asyl frå 1889 og pleiestiftinga Reitgjerdet frå 1900. Medlem av representantskapen i Noregs Bank 1884-90. Styreformann i A/S Strinda Teglverk. Elles var han medlem av vassdragskommisjonen av 1909. 

Fjermstad representerte Søndre Trondhjems amt på Stortinget periodane 1886-88, 1898-1906, og Strinda krins 1906-09 og 1913-15. Han møtte fyrste gongen på Stortinget 5.-26. juni 1884, som 1. varamann i staden for Diderik Iversen, var då medlem av vegkomiteen. Valperioden 1886-88 var han medlem av kyrkjekomiteen. Frå 1898 til 1909 var han medlem av Lagtinget og av vegkomiteen, sekretær i komiteen 1906-07 og nestformann 1908-09. Også i sin siste periode på tinget, 1913-15, var han med i Lagtinget og vegkomiteen, var både nestformann og formann i vegkomiteen. I 1913 også medlem av reguleringskomiteen. 

Han døydde på Moholt i Strinda i 1921.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1886-1888
Stortingsrepresentantar 1898-1900
Stortingsrepresentantar 1901-1903
Stortingsrepresentantar 1904-1906
Stortingsrepresentantar 1907-1909
Stortingsrepresentantar 1913-1915
Folk frå Trondheim
Arenaer under sommar-OL 2008

Totalt 37 arenaer blei brukt under sommar-OL 2008 som blei halde i Beijing.

Arenaer

Nye arenaer

Eksisterande arenaer

Midlertidege arenaer

Arenaer utanfor Beijing

Sommar-OL 2008
Richard Furuholmen

Richard Christensen Furuholmen () var ein norsk fløytingsinspektør og gardbrukar frå Varteig i Østfold, og stortingsmann for Høgre. Han var far til Gunerius Furuholmen og farfar til Richard Gustav Furuholmen.

Furuholmen var son til ein lensmann, gardbrukar og lensestyrar. Sjølv var han eit år elev ved realskulen i Sarpsborg. Frå 1860 var han assistent hos faren og såg til tømmerlensene forbi familieeigedomen. Han tok over som lensestyrar i 1874 og farsgarden Furuholmen i 1881. Fire år seinare flytta han til Tune. Der arbeidde han som fløytingsinspektør ved Hvitsten lense, og hadde i tillegg eit gardsbruk.

Furuholmen utvikla dei fyrste maskinar i tømmerfløytinga og bygde 1885-95 fløytingsanlegg i Glomma basert på nye metodar. År 1887 stod han for bygginga av fløytingsrenna forbi Sarpsborg. Han var elles konsulent for fløytingsvesenet i fleire elvar i Nord-Sverige. Ved ei utstilling i Stockholm vart han premiert med sølvmedalje for fløytingsverk.

Furuholmen var ordførar i Varteig 1880-84 og i Tune 1888-95. Han var direktør i Tune Sparebank frå 1886. Perioden 1889-91 var han 3. representant frå Smaalenenes amt på Stortinget. Han var då medlem av tollkomiteen.

Han døydde på garden sin, Hanestad, i Tune i 1899.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1889-1891
Folk frå Sarpsborg
Norske gardbrukarar frå 1800-talet
Gunerius Furuholmen

Gunerius Furuholmen () var ein norsk lensestyrar og fløytingsleiar frå Varteig i Østfold. Richard Furuholmen var far hans, Richard Gustav Furuholmen, oftast omtala som Rich. G. Furuholmen, sonen hans.

Han avla ingeniøreksamen ved Trondhjems tekniske skole i 1881. Frå 1885 til 1908 var han fløytingsinspektør og lensestyrar ved anlegg i Glomma. Fyrste åra var han ved lensene ved Furuholmen, sidan 1899 tok han over Hvitsten lense etter far sin. Han samarbeidde med faren om å forbetre fløytinga i nedre Glomma. Frå 1909 var han tilsett fløytingskontoret i Fredrikstad.

Furuholmen var ordførar i Varteig 1898-99. Valbolken 1910-12 representerte han Tune krins på Stortinget. Han var medlem av kyrkjekomiteen.

Kjelder 

 Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1910-1912
Folk frå Sarpsborg
RS «Tønnes Puntervold»

RS 59 «Tønnes Puntervold» var ei redningsskøyte som vart bygd for Redningsselskapet. Ho vart overlevert frå Elvestad Mek. Verksted i Skien, som bygde henne, 21. mai 1958. «Tønnes Puntervold» var den første av i alt seks 55 fots stålskøyter som vart bygde kring 1960. 

Redningsselskapet gav skøyta namn eller Tønnes Puntervold, kjøpmann frå Eigersund, som frå 1850-talet gjorde mykje for redningssaka i Noreg. 

Under teneste for Redningsselskapet redda «Tønnes Puntervold» 8 menneske frå ein sikker daude. 534 fartøy fekk assistanse.

I 1990 vart ho seld til redningsselskapet sin systerorganisasjon i Sverige; Svenska Sällskapet för Räddning af Skeppsbrutne. Dei selde henne i 1997 vidare til Jonas Moberg i Stockholm. Ho hadde då namnet «Tønnes».

Kjelder 
 Bjørn Foss: Fra seil til vannjet. Historien om redningsskøytene Norsk Maritimt Forlag 2002
 nssr.no

Tønnes Puntervold
Skip frå 1958
Jonathan Swift

Jonathan Swift () var ein engelsk-irsk forfattar, kjend for verk som Gullivers reiser (Gulliver’s travels), 1726,  A modest proposal, 1729, og A Tale of a Tub, 1704. 
Swift er ein av dei fremste satiriske prosaistane i det engelske språket, sjølv om han også er kjend for å skriva poesi og essay. Han frykta represaliar for skriftene sine, og publiserte dei enten under pseudonym eller anonymt.

Tidleg liv 
Jonathan Swift vart fødd som andre barn og einaste sonen til Jonathan Swift og kona hans Abigail Erick. Han vart fødd sju månader etter at faren døydde. 
Det er få sikre opplysningar om Swifts tidlege liv, men det er allment anteke at mor hans reiste tilbake til England då han var svært ung og lét Swift vere igjen hos familien på farssida. Det var onkelen Godwin som betala utdanninga hans, og han gjekk på Kilkenny College. 
Han gjekk på Trinity College i Dublin frå 1682 til 1689, då eit irsk opprør dreiv han tilbake til England.

Bakgrunnsstoff
Jonathan Swift i Store norske leksikon

Irske forfattarar
Engelskspråklege forfattarar
Ivar Fløistad

Ivar Guttormsson Fløistad () var ein gardbrukar, lensmann og stortingsmann frå Austre Moland i Aust-Agder. Han var far til Guttorm Fløistad.

Fløistad var son til ein lensmann og gardbrukar. Han var underoffiser i 1869-80, gjekk Sagatun Folkehøyskole 1870-71. Sidan var han gardbrukar på farsgarden og frå 1894 også lensmann i Austre Moland. Ordførar i Austre Moland 1878-94. Forlikskommissær frå 1880. Medlem av representantskapen i Noregs Bank 1895-1905. Fløistad var formann i Nedenes amts jarnbanekomite og medlem av Vestlandsbanekomiteen. Formann i landbruksselskapet og for landbruksskulen i amtet. Tida 1882-90 var han formann i Aust-Agder folkevæbninssamlag og amtsvenstrelaget i Aust-Agder.

Fløistad møtte på Stortinget fyrste gongen 2. april 1883 som 1. varamann frå Nedenes amt. Også 1885-sesjonen møtte han, då frå 17. mars. Begge sesjonane kom han inn i staden for Andreas Holm. Periodane 1886-88 og 1898-1900 hadde fast plass på Stortinget. I 1883 og 1885 var han medlem av vegkomiteen, medan han 1886-88 var med i justiskomite nr 2. Siste bolken, 1898-1900, var han medlem av militærkomiteen. Han var i 1898 sekretær i den militære straffelovskomiteen, ein særkomite.

Kjelder
 
 
 

Stortingsrepresentantar 1883-1885
Stortingsrepresentantar 1886-1888
Stortingsrepresentantar 1898-1900
Stortingsrepresentantar for Aust-Agder
Stortingsrepresentantar frå Venstre
Ordførarar i Austre Moland
Norske gardbrukarar
Gustav Flor

Gustav Julius Flor () var ein embetsmann og stortingsmann, fødd i Nesset i Romsdal.

Flor var son til ein offiser. Sjølv vart han student i 1867 og cand. jur. i 1871. Frå 1871 var han i tre år fullmektig hos sorenskrivaren i Tana, deretter sorenskrivar og fut i Tana fram til 1888. 1888-94 var han konstituert fut i Fosen, medan han 1894-1903 var sorenskrivar i nordre Østerdalen.

Flor møtte på Stortinget i perioden 1880-82 som 1. varamann for den valde representanten frå Finnmark, avdøde Christian Andreassen. Han var medlem av protokollkomiteen både den perioden og den neste. 1883-85 var han nemleg 1. representant frå Finmarkens amt på Stortinget. 

Han døydde i Trondheim i 1907.

Kjelder 
 
 

Stortingsrepresentantar 1880-1882
Stortingsrepresentantar 1883-1885
Stortingsrepresentantar for Finnmark
Stortingsrepresentantar frå Høgre
Norske futar
Norske sorenskrivarar
Folk frå Nesset